ai4bharat/Pralekha huggingface dataset:
संरक्षण मंत्रालय
अग्निबाज विभागाचा 21 वा वर्धापनदिन उत्साहात साजरा
अग्निबाज विभागाने 02 एप्रिल 2022 रोजी त्यांचा 21 वा वर्धापन दिवस उत्साहात आणि अनेक उपक्रमांनी साजरा केला. या विभागाची स्थापना झाल्यापासून, या विभागाचे सामर्थ्य वाढले आहे. राजस्थानच्या वाळवंटात नुकत्याच आयोजित केलेल्या दक्षिण शक्ती आणि एकात्मिक क्षेत्रीय गोळीबार सरावादरम्यान विभागाच्या अतिशय अचूक लक्ष्यभेदाच्या लौकिकाचे दर्शन घडले.
वर्धापनदिन सोहळ्याचा एक भाग म्हणून, एका विशेष सैनिक संमेलनाला विभागाचे जनरल ऑफिसर कमांडिंग मेजर जनरल अनुप जाखड यांनी संबोधित केले. तोफखाना विभागाच्या आधुनिकीकरणाची मोहीम हाती घेतली जात असल्याच्या पार्श्वभूमीवर, प्रत्येक सैनिकाने अद्ययावत तांत्रिक प्रगतीनुसार स्वत:ला सज्ज ठेवण्याची गरज त्यांनी व्यक्त केली. उच्च व्यावसायिक नीतीमूल्यांचे दर्शन घडवल्याबद्दल त्यांनी विभागातील सर्व श्रेणीतील कर्मचाऱ्यांची प्रशंसा केली आणि संबंधित क्षेत्रात उत्कृष्ट कामगिरी करणाऱ्या व्यक्तींचा सत्कार केला.विभागातील सर्व पदावरील कर्मचाऱ्यांसाठी बडाखाना म्हणजे विशेष मेजवानीचे आयोजित करण्यात आले. केंद्रामधील सर्व शाखा आणि सेवांमधील कार्यरत आणि सेवानिवृत्त अधिकाऱ्यांसाठी विभागातील सर्व पदांसाठी मेळावा आयोजित करण्यात आला होता.
पंतप्रधान कार्यालय
संसदेच्या हिवाळी अधिवेशनाच्या पार्श्वभूमीवर पंतप्रधानांनी प्रसार माध्यमांसमोर केलेले निवेदन
नवी दिल्ली, 18 नोव्हेंबर 2019
नमस्कार मित्रांनो,
वर्ष 2019 मधले संसदेचे हे शेवटचे अधिवेशन आहे. भारताच्या विकासात आणि प्रगतीत राज्यसभेने महत्वाची भूमिका बजावली असून, राज्यसभेचे हे 250 वे अधिवेशन असल्यामुळे हे अधिवेशन महत्वाचे आहे.
26 नोव्हेंबरला आपण 70वा संविधान दिवस साजरा करत आहोत. राज्यघटना स्वीकृतीला 70 वर्ष पूर्ण होत आहेत. देशाची एकता, देशाची अखंडता, भारताचे वैविध्य राज्यघटना शिरोधार्थ मानते. भारताचे सौंदर्य राज्यघटनेच्या अंगीभूत आहे आणि देशासाठी ती प्रेरक शक्ती आहे. संसदेचे हे अधिवेशन, राज्यघटनेच्या 70 वर्षांबद्दल लोकांमध्ये जागरुकता निर्माण करणारा स्रोत ठरो.
गेल्या काही दिवसात जवळपास सर्वच पक्षांच्या विविध नेत्यांना भेटण्याची संधी आम्हाला मिळाली. या आधीचे अधिवेशन नवे सरकार स्थापन झाल्यानंतर लगेचच झाले होते. आधीच्या अधिवेशनाप्रमाणेच हे अधिवेशन सर्व खासदारांच्या सक्रिय आणि सकारात्मक सहभागाचे झाले पाहिजे. गेल्या वेळचे अधिवेशन अत्यंत सफल ठरले होते. हे यश सरकारचे किंवा मंत्रिवर्गाचे नसून संपूर्ण संसदेचे आहेत; सर्व सदस्य या यशाचे हक्कदार असल्याचे मला सार्वजनिकरित्या मान्य करावे लागले होते. सर्व खासदारांच्या सक्रिय सहभागाबद्दल मी पुन्हा एकदा त्यांचे आभार मानतो आणि आगामी अधिवेशनही देशाच्या प्रगतीसाठी कार्यकुशलतेचे ठरेल, अशी आशा व्यक्त करतो.
सर्व मुद्यांवर आम्हाला चर्चा हवी आहे. मुद्यांवर सत्ताधारी आणि विरोधी पक्षात चांगली चर्चा होणे आणि त्यातून निघणाऱ्या निष्कर्षांच्या देशाच्या कल्याणासाठी आणि प्रगतीसाठी उपयोग होणे, अत्यंत गरजेचे आहे. सर्व सदस्यांना मी शुभेच्छा देतो आणि तुमचे सर्वांचे आभार मानतो.
B.Gokhale/S.Kakade/D.Rane
(Visitor Counter : 56
पंतप्रधान कार्यालय
पंतप्रधानांची अॅमेझॉनचे अध्यक्ष आणि मुख्य कार्यकारी अध्यक्ष अँड्र्यू आर. जॅसी यांच्याशी भेट
पंतप्रधान श्री नरेंद्र मोदी यांनी आज 23 जून 2023 रोजी वॉशिंग्टन डीसी येथे अमेझॉनचे अध्यक्ष आणि मुख्य कार्यकारी अधिकारी श्री अँड्र्यू आर जॅसी यांची भेट घेतली.
पंतप्रधान आणि श्री. जस्सी यांनी ई-कॉमर्स क्षेत्रावर चर्चा केली. त्यांनी भारतातील लॉजिस्टिक क्षेत्रात अॅमेझॉनसोबत आणखी सहकार्य करण्याच्या संभाव्यतेवरही चर्चा केली.
भारतातल्या सूक्ष्म लघु आणि मध्यम उद्योगांच्या डिजिटायझेशनला प्रोत्साहन देण्यासाठी अॅमेझॉनच्या पुढाकाराचे पंतप्रधानांनी स्वागत केले.
उपराष्ट्रपती कार्यालय
उपराष्ट्रपतींनी रक्षाबंधनाच्या पूर्वसंध्येला देशातील जनतेला दिल्या शुभेच्छा
नवी दिल्ली, 2 ऑगस्ट 2020
उपराष्ट्रपती एम. व्यंकय्या नायडू यांनी रक्षाबंधनाच्या पूर्वसंध्येला देशातील जनतेला शुभेच्छा दिल्या आहेत.
संदेशाचा संपूर्ण मजकूर खालीलप्रमाणे आहे -
“रक्षाबंधनाच्या शुभप्रसंगी मी आपल्या देशातील जनतेला माझ्या शुभेच्छा देतो.
रक्षाबंधन दिनी संपूर्ण भारतात आणि जगभरात भाऊ-बहिणींमधील पवित्र नात्याचा सन्मान केला जातो. हा सण भाऊ-बहिणींना एकत्र बांधणारे प्रेम आणि आपुलकीचे संबंध अधिक दृढ करतो.
या शुभ प्रसंगी, आपल्या समाजातील महिलांना पारंपारिकरित्या देण्यात आलेला सन्मान आणि आदर कायम राखण्याचा संकल्प करूया आणि महिलांना त्यांच्या क्षमतेचा पूर्ण वापर करण्यासाठी सक्षम बनवूया.
हा सण आपल्या देशात शांतता, सुसंवाद आणि समृद्धी घेऊन येवो. ”B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
उपराष्ट्रपती कार्यालय
डेटा सायन्समध्ये क्रांती करण्यासाठी अभियांत्रिकी अभ्यासक्रम अद्ययावत करण्याची आवश्यकता - उपराष्ट्रपती नायडू यांचे प्रतिपादन
चेन्नईच्या इन्स्टिट्यूट ऑफ मॅथमॅटिकल सायन्सेसच्या विद्यार्थ्यांशी उपराष्ट्रपतींनी साधला संवाद
नवी दिल्ली, 5 जानेवारी 2021
जगातील एसटीईएम  पदवीधर महिलांमध्ये भारतीय महिलांची सर्वाधिक टक्केवारी  असली तरी भारतातील एसटीईएमच्या नोकऱ्यांमध्ये त्यांचा वाटा केवळ 14 टक्के इतका कमी आहे आणि तो वाढविणे गरजेचे आहे असे मत भारताचे उपराष्ट्रपती एम. वेंकय्या नायडू यांनी आज व्यक्त केले. ते पुढे म्हणाले की, पदव्युत्तर आणि डॉक्टरेट अभ्यासात सध्याचे कमी प्रतिनिधित्व देखील त्वरित सुधारणे गरजेचे आहे.
या संदर्भात, नायडू यांनी नमूद केले की आयआयटीमधील मुलींची संख्या सुधारण्याच्या सरकारच्या प्रयत्नांना चालना मिळाली असून 2016 मध्ये असलेले त्यांचे अवघे 8% प्रमाण वाढून आता जवळपास 20 टक्के झाले आहे. विज्ञान आणि गणितामध्ये महिलांना करिअर करण्यास प्रोत्साहित करणारा एक प्रशंसनीय उपक्रम म्हणून विज्ञान आणि तंत्रज्ञान विभागाच्या ‘महिला वैज्ञानिक कार्यक्रमाचे’ कौतुकही त्यांनी केले. ते म्हणाले की आपण आपल्या महिला वैज्ञानिकांचा गौरव केला पाहिजे आणि विज्ञान क्षेत्रात मुलींसाठी आदर्श तयार केले पाहिजेत.
चेन्नईच्या चे इन्स्टिट्यूट ऑफ मॅथमॅटिकल सायन्सेस  येथे बोलताना उपराष्ट्रपतींनी एसटीईएममधील कल आणि रोजगार निर्मितीत डेटा सायन्स क्रांतीची संभाव्यता पडताळण्याविषयी चर्चा केली. नायडू म्हणाले की, डेटा अर्थात आधारसामग्रीने व्यवसायाच्या पद्धतीत बदल झाला आहे आणि आमच्या तरुण पदवीधरांना या नव्या कौशल्यांनी सुसज्ज करण्यासाठी आपल्या पारंपरिक अभियांत्रिकी अभ्यासक्रमाच्या पलीकडे पाहायला हवे. अशाप्रकारे आपण उद्योगातील सध्याच्या मागण्यांशी निगडित राहिले पाहिजे.
आयआयटीसारख्या राष्ट्रीय संस्थांद्वारे दूरस्थ शिक्षण अभ्यासक्रमांच्या प्रसाराबद्दल आनंद व्यक्त करताना अधिकाधिक विद्यार्थ्यांच्या फायद्यासाठी तांत्रिक अभ्यासक्रम हे प्रादेशिक भाषांमध्ये उपलब्ध करण्याची इच्छा त्यांनी व्यक्त केली.
स्थानिक भाषांमध्ये वैज्ञानिक शिक्षण उपलब्ध करुन देण्याच्या गरजेवर भर देताना उपराष्ट्रपती म्हणाले की यामुळे विद्यार्थ्यांना हा विषय अधिक चांगल्या प्रकारे समजून घेण्यास मदत होईल आणि नवनिर्मितीस मदत होईल. कोणतीही भाषा लादली जाऊ नये किंवा तिचा विरोध करू नये असे सांगत मातृभाषेला प्राधान्य देत जास्तीत जास्त भाषा शिकण्याचे आवाहन त्यांनी लोकांना केले.
सध्या सुरू असलेल्या कोविड -19 महामारीचा संदर्भ देत निसर्गाचा आदर करण्याची गरज उपराष्ट्रपतींनी अधोरेखित केली. हवामान बदल हे वास्तव असून त्याचे नकारात्मक परिणाम आपल्या जीवनावर होतील, असा इशारा त्यांनी दिला.
गुणवत्तेच्या मूलभूत संशोधनात विशेषत: भारत-आधारित न्यूट्रिनो वेधशाळे , मेगा-विज्ञान प्रकल्पात सहभाग असलेल्या आयएमएससीच्या प्रयत्नांचे उपराष्ट्रपतींनी कौतुक केले. हा महत्वाकांक्षी प्रकल्प वैज्ञानिक संशोधनात अग्रणी म्हणून भारताचे जागतिक स्थान उंचावेल असा विश्वास त्यांनी व्यक्त केला.
तामिळनाडूमध्ये विज्ञान प्रसार कार्यक्रम राबवल्याबद्दलही नायडू यांनी संस्थेचे कौतुक केले आणि लोकांमध्ये विशेषत: मुलांमध्ये वैज्ञानिक स्वभाव वाढवणे ही काळाची गरज आहे यावर त्यांनी भर दिला.
यावेळी उपराष्ट्रपतींनी चेन्नईच्या पल्लवाराम येथील, डीएई नोडल सेंटर येथे आयएमएससीच्या नवीन निवासी विभागाचे आभासी पद्धतीने उद्घाटन केले.
संपूर्ण भाषण पाहण्यासाठी येथे क्लिक कराM.Iyengar/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
रेल्वे मंत्रालय
भारतीय रेल्वे मंत्रालयाने 21.01.2021 रोजी वंदे मातरम रेल्वे गाड्यांसारख्या दर्जाच्या गाड्या भारतात तयार करण्यासंदर्भातील निविदा संमत केली
भारतीय रेल्वे विभागाकडून एकूण किमतीच्या 75 टक्के भारतीय बनावटीचे साहित्य वापरण्याची अट असणारी पहिलीच निविदा :"मेक इन इंडिया" मोहिमेला चालना
नवी दिल्ली, 22 जानेवारी 2021
भारतीय रेल्वे विभागाने वंदे मातरम या रेल्वेगाड्यांचा गाड्यांसारख्या दर्जाच्या प्रत्येकी 16 डब्यांच्या 44 गाड्यांच्या आयजीबीटी आधारित त्रिस्तरीय प्रचालन, नियंत्रण आणि अन्य साधनसामग्रीयुक्त आराखडा, विकास,निर्मिती,एकात्मता, पुरवठा, चाचणी आणि संचालनासंबंधीची निविदा संमत केली आहे.
या निविदेत पुरवठादारासोबत केलेल्या पाच वर्षांच्या व्यापक देखभालीच्या कराराचाही समावेश आहे.
रेल्वे मंत्रालयाने एकूण किमतीच्या 75 टक्के भारतीय साहित्य वापरण्याची अट असणारी पहिलीच निविदा काढली असून त्यामुळे “आत्मनिर्भर भारत” मोहिमेला चालना मिळाली आहे.
या निविदेत सहभागी झालेल्या तीन विविध बोलीदारांपैकी सर्वाधिक कमी बोली लावणाऱ्या मेसर्स . मेधा सर्वो ड्राइव्हस लिमिटेड या भारतीय कंपनीची बोली स्वीकारण्यात आली असून,या कंपनीने 75 टक्के एवढे भारतीय साहित्य वापरण्याची अट मान्य केली आहे. भारतीय रेल्वे विभागाने प्रत्येकी 16 डब्यांच्या 44 गाड्यांच्या निर्मिती साठी संमत केलेल्या मे. मेधा सर्वो ड्राइव्हस लिमिटेड या कंपनीच्या निविदेचे मूल्य 22,11, 64, 59, 644  इतके आहे. या 44 गाड्यांची निर्मिती भारतीय रेल्वे विभागाच्या विविध ठिकाणच्या तीन कारखान्यांमध्ये केली जाणार असून, त्यापैकी 24 गाड्यांची निर्मिती आयसीएफ, 10 गाड्यांची निर्मिती आरसीएफ तर उर्वरित 10गाड्यांची निर्मिती एमसीएफ या कारखान्यात केली जाणार आहे.
उपरोक्त गाड्यांच्या पुरवठ्याच्या वेळापत्रकानुसार प्रारंभिक स्वरूपाच्या पहिल्या दोन गाड्या येत्या वीस महिण्यात भारतीय रेल्वे विभागाला सुपूर्द केल्या जाणार आहेत.
Jaydevi P.S/S.Awate/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 112
सांख्यिकी आणि कार्यक्रम अंमलबजावणी मंत्रालय
भारतातील पे रोल रिपोर्टींग- औपचारिक रोजगार दृष्टीकोन
(नवी दिल्ली, 25 ऑक्टोबर 2019
सांख्यिकी आणि कार्यक्रम अंमलबजावणी मंत्रालयाच्या राष्ट्रीय सांख्यिकी कार्यालयाने देशातील रोजगाराच्या दृष्टीकोनाबाबत परिपत्रक जारी केले आहे. देशातील निवडक सरकारी संस्थांमधून उपलब्ध असलेल्या सप्टेंबर 2017 ते ऑगस्ट 2019 या कालावधीतील प्रशासकीय नोंदीवर आधारित आहे.
सविस्तर माहितीसाठी येथे क्लिक करा
B.Gokhale/S.Kane/P.Kor
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
राष्ट्रव्यापी कोविड लसीकरण मोहिमेंतर्गत आतापर्यंत 205.92 कोटी लसीच्या मात्रा देण्यात आल्या आहेत.
गेल्या 24 तासांत 32,73,551 मात्रा देण्यात आल्या.
भारतातील सध्या उपचार घेत असलेल्या सक्रीय रूग्णांची संख्या 1,34,793 इतकी आहे
सध्याची सक्रीय रुग्णसंख्या 0.31% इतकी आहे
रुग्ण बरे होण्याचा सध्याचा दर 98.50% इतका आहे
गेल्या 24 तासांत 19,928 रूग्ण कोविडमधून बरे झाले असून, बरे झालेल्या एकूण रूग्णांची संख्या आता 4,34,65,552 इतकी झाली आहे
गेल्या 24 तासांत देशात कोविडच्या 19,406 नव्या रुग्णांची नोंद झाली.
दैनंदिन पॉझिटिव्हिटी दर )
साप्ताहिक पॉझिटिव्हिटी दर 4.63%))
आतापर्यंत एकूण 87.75 कोटी चाचण्या करण्यात आल्या असून गेल्या 24 तासांत 3,91,187 चाचण्या करण्यात आल्या.
कृषी मंत्रालय
पक्व नारळाचे समर्थन मूल्य केंद्र सरकारकडून घोषित
2020 हंगामासाठी समर्थन मूल्यामध्ये 5 टक्के वाढ केल्यामुळे लाखो शेतकरी बांधवांना लाभ
केंद्र सरकारकडून देशातल्या सर्व प्रकारच्या कृषी उत्पादकांच्या हिताला सर्वोच्च प्राधान्य - केंद्रीय कृषी आणि शेतकरी कल्याण मंत्री नरेंद्रसिंह तोमर
नवी दिल्ली, 23 जून 2020
केंद्र सरकारने पूर्ण पिकलेल्या आणि सोललेल्या नारळाचे 2020 च्या हंगामासाठी किमान समर्थन मूल्य  प्रति क्विंटल 2700 रूपये घोषित केले आहे. 2019 च्या हंगामामध्ये पक्व नारळाचे मूल्य 2,571 रूपये प्रति क्विंटल होते. या तुलनेत यंदा सरकारने समर्थन मूल्यामध्ये 5.02 टक्के वाढ केली आहे.
केंद्रीय कृषी आणि शेतकरी कल्याण तसेच ग्रामीण विकास आणि पंचायत राज मंत्री नरेंद्रसिंह तोमर यांनी सांगितले की, मोदी सरकारने देशभरामध्ये प्रत्येक स्तरावर सर्व कृषी उत्पादकांच्या हिताला सर्वोच्च प्राधान्य दिले आहे. पिकलेल्या आणि सोललेल्या नारळाचे समर्थन मूल्य वाढवण्यात आल्यामुळे नवीन नारळाच्या खरेदीमध्ये सुगमता येईल. त्याचबरोबर नारळाच्या लाखो लहान शेतकरी बांधवांना वाढीव समर्थन मूल्याचा लाभ मिळू शकणार आहे.
देशात लहान प्रमाणावर नारळाचे उत्पादन घेवून विक्री करणाऱ्या शेतकरी बांधवांना आपल्या पातळीवर नारळ एकत्र करणे आणि त्याचे खोबरे बनवण्यासाठी व्यवस्था तयार करणे सामान्य गोष्ट नाही. वास्तविक सुक्या खोबऱ्यासाठी 2020 च्या हंगामासाठी सरकारने 9960 रुपये प्रति क्विंटल असा दर घोषित केला आहे. सोललेल्या आणि पक्व झालेल्या नारळासाठी घोषित केलेला आत्तापर्यंतचा सर्वात जास्त दर आहे. सुके नारळ म्हणजेच खोबरे तयार केले तर नारळ उत्पादकांना रोख पैसा मिळण्याची हमी असते. मात्र ज्यांच्याकडे नारळ पूर्ण सोलून ते वाळवून त्याचे सुके खोबरे तयार करण्यासाठी पुरेशा सुविधा नसतात आणि ज्यांच्याकडे आलेले पिक साठवून ठेवण्याची क्षमता नसते, त्यांना तुलनेने कमी दरामध्ये सोललेले नारळ विकावे लागतात. अशा नारळ उत्पादकांना या वाढीव समर्थन मूल्याचा लाभ होणार आहे. कोविड-19 महामारीच्या संकटामुळे नारळाच्या पुरवठा साखळीमध्ये खूप व्यत्यय निर्माण झाला होता, त्यामुळे नारळ उत्पादक अडचणीत आले होते. आता या वाढीव समर्थन मूल्यामुळे नारळ उत्पादक शेतकरी बांधवांना लाभ होणार आहे.
B.Gokhale/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
पंतप्रधान कार्यालय
कुलगुरु स्वामी राजर्षी मुनी यांच्या निधनाबद्दल पंतप्रधानांनी शोक व्यक्त केला
नवी दिल्ली, 30 ऑगस्ट 2022
लकुलीश परंपरेतील कुलगुरू स्वामी राजर्षी मुनी यांच्या निधनाबद्दल पंतप्रधान नरेंद्र मोदी यांनी तीव्र दुःख व्यक्त केले आहे. स्वामींनी गेले अनेक वर्ष योगसाधनेच्या क्षेत्रात दिलेल्या अतुलनीय योगदानाचे पंतप्रधानांनी स्मरण केले. दिवंगत आत्म्याला शांती मिळावी अशी प्रार्थना करून पंतप्रधानांनी स्वामींच्या अनुयायांप्रती शोक व्यक्त केला.Jaydevi PS/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
नॅशनल अकादमी ऑफ मेडिकल सायन्सेसच्या 62 व्या स्थापना दिन समारंभाला डॉ.मनसुख मांडविया यांनी केले संबोधित
“आपल्या राष्ट्राकडे मनुष्यबळाची किंवा बुद्धीमत्तेची कमतरता कधीच नव्हती. आपल्याला हवा फक्त आत्मविश्वास."
"आयुर्वेद, योग यासारख्या आपल्या स्वदेशी वैद्यकीय प्रणालींना आधुनिक वैद्यकीय पद्धतींशी जोडणे ही काळाची गरज"
नवी दिल्ली, 21 एप्रिल 2022
नॅशनल अकॅडमी ऑफ मेडिकल सायन्सेसच्या  62 व्या स्थापना दिन कार्यक्रमाला केंद्रीय आरोग्य आणि कुटुंब कल्याण मंत्री डॉ. मनसुख मांडविया यांनी आज नवी दिल्ली येथे संबोधित केले. नीती आयोगाचे उपाध्यक्ष डॉ. राजीव कुमार, एनएएमएस अध्यक्ष डॉ. एस. के. सरीन, एनएएमएसचे उपाध्यक्ष, डॉ. आर. दयाल आणि एनएएमएसचे माजी अध्यक्ष डॉ. एस.सी. गोपाल हे देखील यावेळी उपस्थित होते.
एनएएमएसच्या 62 व्या स्थापना दिनानिमित्त अभिनंदन करताना, डॉ. मनसुख मांडविया यांनी या कार्यक्रमात देशभरातील 20 हून अधिक नामवंत संस्थांच्या सहभागाबद्दल त्यांचे कौतुक केले.
भारताच्या कल्याणासाठी दिलेल्या सकारात्मक योगदानाबद्दल त्यांनी अकादमीचे कौतुक केले. “या राष्ट्राकडे मनुष्यबळाची किंवा बुद्धीमत्तेची कमतरता कधीच नव्हती. आपल्याला हवा फक्त आत्मविश्वास." यावर त्यांनी भर दिला. स्वतःचे स्वदेशी संशोधन पुढे नेण्यासाठी आत्मविश्वास बाळगण्यास त्यांनी उपस्थितांना प्रोत्साहित केले. “आयुर्वेद, योग यासारख्या आपल्या स्वदेशी वैद्यकीय प्रणालींचे, आधुनिक वैद्यकीय पद्धतींसोबत एकत्रीकरण करणे ही काळाची गरज आहे. संशोधन आणि नवोन्मेषावर अधिक भर द्यायला हवा”, असे ते म्हणाले.
कोविड महामारीच्या काळात भारतातील आरोग्य सेवा सुविधांमध्ये झालेल्या प्रगतीबद्दल ते म्हणाले की, “आम्ही केवळ कोविड-19 प्रतिबंधक लस विकसित केली नाही तर फार कमी वेळात तिची निर्मिती आणि निर्यातही केली. भारताच्या कोविड व्यवस्थापन रणनीतीबाबत निराशाजनक आडाखे बांधले गेले होते परंतु आम्ही केवळ महामारीचे व्यवस्थापनच केले नाही तर जागतिक स्तरावर आमच्या सर्वोत्तम पद्धती देखील सामायिक केल्या.
अकादमी आणि संशोधकांना संशोधन आणि 'नवोन्मेषात खाजगी क्षेत्रासोबत सहकार्य करण्यासाठी डॉ. मांडविया यांनी प्रोत्साहित केले. भारतातील आरोग्य क्षेत्रात सुधारणा करण्यासाठी उपस्थितांकडून येणाऱ्या सूचनांचे स्वागत असल्याचे ते म्हणाले.
केंद्रीय आरोग्य मंत्र्यांच्या हस्ते “जर्नी ऑफ एनएएमएस” या पुस्तकाचे प्रकाशन करण्यात आले. मेळाव्यात उपस्थित शैक्षणिक संस्था आणि संघटनांच्या अध्यक्षांचा सत्कारही यावेळी करण्यात आला.
S.Kane/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
राष्ट्रपती कार्यालय
शैक्षणिक संस्था या केवळ शिक्षणाचे स्थान नव्हे तर आपल्यातल्या सुप्त कलागुणांना पैलू पाडत नवी झळाळी देणारे ठिकाण : राष्ट्रपती राम नाथ कोविंद
नागपूरच्या इंडियन इन्स्टिट्यूट ऑफ मॅनेजमेंटच्या स्थायी परिसराचे राष्ट्रपतींच्या हस्ते उद्घाटन
शैक्षणिक संस्था या केवळ शिक्षणाचे स्थान नव्हे तर आपल्यातल्या सुप्त कलागुणांना पैलू पाडत नवी झळाळी देणारे ठिकाण असल्याचे राष्ट्रपती राम नाथ कोविंद यांनी म्हटले आहे. नागपूरच्या मिहान, दहेगाव मौजा इथे इंडियन इन्स्टिट्यूट ऑफ मॅनेजमेंट अर्थात भारतीय व्यवस्थापन संस्थेच्या स्थायी परिसराचे उद्घाटन करताना ते आज बोलत होते. अभ्यासक्रम हा आपल्याला आपले ध्येय, महत्वाकांक्षा याबाबत आत्मपरीक्षणाची संधी देत आपल्या स्वप्नांची पूर्तता करतो, असे राष्ट्रपती म्हणाले.
नवोन्मेश आणि उद्योजकता यांना प्रशंसेची पावती देत प्रोत्साहन देणाऱ्या युगात आपण राहत आहोत. नवोन्मेश आणि उद्योजकता या दोन्हीतही, तंत्रज्ञानाद्वारे आपले जीवन अधिक सुकर करण्याची क्षमता तर आहेच त्याचबरोबर अनेकांना रोजगाराच्या संधी पुरवण्याचेही सामर्थ्य आहे. आयआयएम नागपूर इथली परिसंस्था, रोजगार मागणारे ऐवजी रोजगार पुरवणारे होण्याची मानसिकता विद्यार्थ्यांमध्ये रुजावी यासाठी प्रोत्साहन देईल असा विश्वास त्यांनी व्यक्त केला.
आयआयएम नागपूरने, आपल्या उद्योजकता केंद्राद्वारे आयआयएम नागपूर फौंडेशन फॉर इंट्राप्रेनरशिप डेव्हलपमेंट  उभारल्याबद्दल त्यांनी समाधान व्यक्त केले. इनफेडने महिला स्टार्ट अप कार्यक्रमातून महिला उद्योजकांना यशस्वी पदवीधारक होण्यासाठी सक्षम केल्याची बाब निश्चितच अभिमानास्पद असल्याचे सांगून त्यापैकी सहा जणींनी उद्योगाचा प्रारंभ केल्याचे राष्ट्रपती म्हणाले. असे कार्यक्रम, महिला सबलीकरणासाठी प्रभावी मंच पुरवतात.
कोणतीही गोष्ट परस्परांमध्ये वाटून घेण्याच्या, विशेषकरून ज्ञान क्षेत्रात आपल्याकडचे ज्ञान इतरांनाही देण्यावर आपल्या संस्कृतीचा नेहमीच भर राहिला आहे. म्हणूनच आपल्याकडे जे ज्ञान आहे ते सर्वांना देणे हे आपले कर्तव्य आहे असे राष्ट्रपतींनी सांगितले. आयआयएम अहमदाबादने ज्याप्रमाणे नागपूर आयआयएमसाठी मार्गदर्शन पुरवले आहे, त्याचप्रमाणे देशातल्या तंत्र, व्यवस्थापन क्षेत्रातल्या अग्रगण्य व्यावसयिक शिक्षण देणाऱ्या संस्था अशाच संस्थांच्या उभारणीसाठी मार्गदर्शन पुरवतील अशी आशा त्यांनी व्यक्त केली. ज्ञान दान केल्याने, दुसऱ्याला दिल्याने ज्ञानाची वृद्धी होते असे राष्ट्रपती म्हणाले. पुणे, हैदराबाद आणि सिंगापूर इथे उपग्रह परिसर उभारण्यासाठी पुढाकार घेतल्याबद्दल त्यांनी आयआयएम नागपूरचे अभिनंदन केले.
Click here to see President's Speech
पंतप्रधान कार्यालय
डॉ श्यामा प्रसाद मुखर्जी यांच्या जयंतीनिमित्त पंतप्रधानांनी वाहिली आदरांजली
पंतप्रधान नरेंद्र मोदी यांनी डॉ श्यामा प्रसाद मुखर्जी यांना त्यांच्या जयंतीनिमित्त आदरांजली वाहिली आहे.
ट्वीट संदेशात पंतप्रधान म्हणाले;
"महान राष्ट्रप्रेमी विचारक, शिक्षण तज्ज्ञ आणि भारतीय जनसंघाचे संस्थापक डॉ. श्यामा प्रसाद मुखर्जी यांना त्यांच्या जयंतीनिमित्त शत शत नमन. एका सशक्त भारताच्या उभारणीसाठी त्यांनी आपले आयुष्य वेचले. त्यांचे आदर्श आणि सिध्दांत देशाच्या प्रत्येक पिढीला प्रेरणा देत राहतील."
नौवहन मंत्रालय
दीनदयाल बंदरावर टुना-टेकरा इथे ‘बांधा, वापरा आणि हस्तांतरित करा’ या तत्वावर सरकारी-खाजगी भागीदारीतून कंटेनर टर्मिनल विकसित करण्याच्या प्रस्तावाला केंद्रीय मंत्रिमंडळाची मंजुरी
नवी दिल्ली, 12 ऑक्टोबर 2022
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत, दीनदयाल बंदरावर टुना-टेकरा इथे ‘बांधा, वापरा आणि हस्तांतरित करा’  या तत्वावर सरकारी-खाजगी भागीदारीतून  कंटेनर टर्मिनल विकसित करण्याच्या प्रस्तावाला केंद्रीय मंत्रिमंडळानं मंजुरी दिली आहे.
यासाठी, 4,243.64 कोटी रुपयांचा खर्च अपेक्षित असून, बंदर विकासासाठी कंसेशनर म्हणून ज्या कंपनीला परवानगी दिली आहे ती तो करेल. तसेच, याठिकाणी विकसित केल्या जाणाऱ्या सामाईक सुविधांसाठीचा 296.20 कोटी रुपये अंदाजे खर्च दीनदयाल बंदर प्राधिकरणाला करावा लागेल.
प्रभाव:
प्रकल्प कार्यान्वित झाल्यानंतर कंटेनर कार्गो वाहतुकीच्या भविष्यातील गरजा पूर्ण होऊ शकतील. 2025 पासून, 1.88 दशलक्ष टीईयू तूट असेल जी टुना-टेकरा येथील अत्याधुनिक कंटेनर टर्मिनल भरून काढू शकेल. हे बंदिस्त कंटेनर टर्मिनल असेल आणि त्याचा धोरणात्मक फायदा मिळेल. उत्तर भारतातल्या  अत्यंत दुर्गम भागाची गरज ते पूर्ण करू शकेल. त्याशिवाय, कांडला इथली व्यावसायिक क्षमता वाढवण्यासोबत, हा प्रकल्प अर्थव्यवस्था आणि रोजगारनिर्मितीला चालना देईल.
सविस्तर माहिती :
प्रस्तावित प्रकल्प आंतरराष्ट्रीय स्पर्धात्मक बोली प्रक्रियेद्वारे खाजगी विकासक/ बांधा-वापरा आणि हस्तांतरित करा  म्हणजे बीओटी तत्त्वावर विकासकांची निवड करुन विकसित करण्याचा प्रस्ताव आहे. यासाठी, ज्या विकासकाला परवानगी दिली जाईल, ते डिझाईन, अभियांत्रिकी, वित्तीय सेवा, खरेदी, अंमलबजावणी कार्यान्वयन, ऑपरेशन, व्यवस्थापन आणि प्रकल्प देखभाल, या सगळयाची जबाबदारी पार पडतील. या कराराची अंमलबजावणी  कंसेशनर आणि दीनदयाल बंदर प्राधिकरण यांच्याकडून 30 वर्षांसाठी विशिष्ट मालवाहतुकीसाठी केली जाईल. दीनदयाल बंदर प्राधिकरण सामायिक पायाभूत सुविधा देण्यासाठी, म्हणजे, समान ॲक्सेस चॅनेल आणि सामाईक रस्ते,यासाठी जबाबदार असेल.
- या प्रकल्पामध्ये 4,243.64 कोटी रुपये खर्चाच्या आणि वार्षिक 2.19 दशलक्ष TEUs च्या हाताळणी क्षमतेसह एका वेळी तीन जहाजे हाताळण्यासाठी ऑफ-शोअर बर्थिंग संरचना बांधणे समाविष्ट आहे.
- सुरुवातीला हा प्रकल्प 6000 TEUs च्या 14m ड्राफ़्ट जहाजांना सुविधा प्रदान करेल आणि करारानुसार, प्राधिकरणाद्वारे 14m ड्राफ्ट कंटेनरना चोवीस तास दिशादर्शक म्हणून 15.50m वर ड्रेज आणि देखभाल केली जाईल.
- सवलतीच्या कालावधीत, सवलतीधारकास, अप्रोच चॅनेल, बर्थ पॉकेट आणि वळण घेणाऱ्या सर्कलचे खोलीकरण/रुंदीकरण करून 18 मीटर ड्राफ्ट पर्यंत जहाज हाताळण्याचे स्वातंत्र्य असेल. कन्सेशनिंग अथॉरिटी आणि कंसेशनर यांच्यातील खर्चाच्या वाटणीवर परस्पर कराराच्या आधारे अॅक्सेस चॅनेल वाढ करण्याच्या प्रस्तावाच्या वेळी मसुदा वाढविला जाऊ शकेल.
पार्श्वभूमी:
दीनदयाल बंदर हे भारतातील बारा प्रमुख बंदरांपैकी एक आहे. ते गुजरात राज्यातील कच्छच्या वाळवंटी प्रदेशात, भारताच्या पश्चिम किनार्यावर आहे. दीनदयाल बंदर प्रामुख्याने उत्तर भारतात सेवा पुरवते. यात, जम्मू आणि काश्मीर, उत्तर प्रदेश, मध्य प्रदेश आणि राजस्थान अशा सागर किनारा नसलेल्या राज्यांचाही समावेश आहे.
S.Kane/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 102
रेल्वे मंत्रालय
रेल्वे तिकिटांचा काळाबाजार करणाऱ्यांविरोधात कारवाई
रेल्वे तिकिटांच्या अवैध व्यवसायात सहभाग असलेल्या दलालांवर पश्चिम रेल्वेच्या रेल्वे सुरक्षा दलाने कठोर कारवाई केली
43 लाख रुपयांची तिकिटे केली जप्त, 6 जणांना अटक
नवी दिल्ली, 29 ऑगस्ट 2022
1.3 अब्जपेक्षा जास्त लोकसंख्या असलेल्या देशाला सेवा पुरवणाऱ्या भारतीय रेल्वेच्या प्रवासी वाहतुकीला मोठी मागणी आहे. गेल्या काही वर्षांत भारतीय रेल्वेने क्षमता वाढवूनही मागणी-पुरवठ्यातील तफावत वाढली आहे. मागणी-पुरवठ्यातील या तफावतीमुळे अनेक दलाल सक्रिय झाले असून ते विविध मार्गांचा वापर करून तिकिटे आरक्षित करतात आणि नंतर ती गरजूंना चढ्या दराने विकतात. रेल्वे तिकिटांचे ऑनलाइन आरक्षण करण्यासाठी बेकायदेशीर सॉफ्टवेअरचा वापर केला जात असून सर्वसामान्यांसाठी आरक्षित तिकिटांच्या उपलब्धतेवर विपरित परिणाम झाला आहे. रेल्वे तिकिटांची अवैध खरेदी आणि विक्री करणाऱ्या दलालांविरोधात रेल्वे सुरक्षा दल “ऑपरेशन उपलब्ध” या सांकेतिक नावाखाली सातत्याने कठोर कारवाई करत आहे.
अलीकडेच गुप्तचर यंत्रणा आणि डिजिटल माहितीच्या आधारे रेल्वे सुरक्षा दलाला 8.5.2022 रोजी राजकोटच्या मन्नन वाघेला  याला पकडण्यात यश आले. तो COVID-19 या बेकायदेशीर सॉफ्टवेअरचा वापर करून मोठ्या प्रमाणात रेल्वे तिकीटे आरक्षित करत होता. त्यानंतर वाघेला याने दिलेल्या माहितीच्या आधारे कन्हैया गिरी  नावाच्या व्यक्तीला 17.07.2022 रोजी मुंबईतून अटक करण्यात आली. चौकशीदरम्यान, गिरीने सत्य परिस्थिती सांगत यातले इतर सहयोगी आणि वापी इथला ऍडमिन /डेव्हलपर अभिषेक शर्मा यांची नावे उघड केली. त्यांना 20.07.2022 रोजी अटक करण्यात आली होती. अभिषेक शर्माने या सर्व बेकायदेशीर सॉफ्टवेअर्सचा ऍडमिन असल्याची कबुली दिली. अटक केलेल्या आरोपींनी दिलेल्या माहितीच्या आधारे, अमन कुमार शर्मा, वीरेंद्र गुप्ता आणि अभिषेक तिवारी या 3 आरोपींना अनुक्रमे मुंबई, वलसाड  आणि सुलतानपूर  येथून अटक करण्यात आली. रेल्वे सुरक्षा दल या प्रकरणी आणखी काही संशयितांचा शोध घेत आहे.
हे आरोपी सोशल मीडिया म्हणजे टेलिग्राम, व्हॉट्सॲपचा वापर करून अशा बेकायदेशीर सॉफ्टवेअरच्या विकासात आणि विक्रीत सहभागी होते. तसेच आयआरसीटीसीचे बनावट व्हर्च्युअल नंबर आणि बनावट वापरकर्ता आयडी पुरवत होते. या आरोपींकडे बनावट आयपी ॲड्रेस तयार करण्याचे सॉफ्टवेअर होते ज्याचा वापर ग्राहकांना प्रत्येक आयपी ॲड्रेसमागे मर्यादित तिकीटे मिळविण्यावरचे निर्बंध लागू होऊ नयेत यासाठी केला जात होता . त्यांनी डिस्पोजेबल मोबाइल नंबर आणि डिस्पोजेबल ईमेल देखील विकले जे आयआरसीटीसीचे बनावट युझर आयडी तयार करण्यासाठी ओटीपी पडताळणीसाठी वापरले जात होते.
या प्रकरणी या सर्व आरोपींवर कायदेशीर कारवाई सुरू असताना 43,42,750/- रुपयांची 1688 ज्यावर प्रवास सुरू करता आला नाही , ती जप्त करण्यात आली. यापूर्वीही , त्यांनी 28.14 कोटी रुपयांची तिकिटे खरेदी केली आणि ती विकून मोठ्या प्रमाणावर कमिशन मिळवले होते. यावरून हे दिसून येते की किती प्रमाणात काळा पैसे येतो ज्याचा वापर इतर अवैध कारवायांसाठी देखील केला जाऊ शकतो.
आरोपींनी उघड केलेली माहिती एका पथकाद्वारे तपासली जात आहे, ज्याद्वारे त्रुटी दूर करून अशा प्रकारची फसवणूक थांबवता येईल. यापुढेही ही कारवाई सुरु राहील.
S.Kulkarni/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 125
कोळसा मंत्रालय
ऊर्जा प्रकल्पांना होणाऱ्या कोळसा पुरवठ्यात वाढ
नवी दिल्ली, 20 जुलै 2018
एप्रिल 2018 या महिन्यात कोल इंडिया लिमिटेडने ऊर्जा प्रकल्पांसाठी 40.07 दशलक्ष टन कोळश्याचा पुरवठा केला. एप्रिल 2017 च्या तुलनेत या प्रमाणात 14 टक्के वाढ झाली आहे. 30 एप्रिल 2018 रोजी प्राप्त आकडेवारीनुसार ऊर्जा प्रकल्पांना होणारा कोळसा पुरवठा 15.89 दशलक्ष टनांपर्यंत वाढला . केंद्रीय रेल्वे, कोळसा आणि वित्त मंत्री पियुष गोयल यांनी आज राज्यसभेत एका प्रश्नाच्या लेखी उत्तरात ही माहिती दिली.
N.Sapre/M.Pange/P.Malandkar
(Visitor Counter : 75